b'\n_START_ARTICLE_\nBeton\n_START_PARAGRAPH_\nBeton je eden temeljnih materialov v gradbeni\xc5\xa1tvu, sestavljen je iz me\xc5\xa1anice gramoza in vode, ter cementa, ki deluje kot vezivo. Ko se beton posu\xc5\xa1i dose\xc5\xbee veliko trdnost in trdoto. Ima zelo dobre tla\xc4\x8dne lastnosti in precej slab\xc5\xa1e natezne. Z dodatkom \xc5\xbeelezne armature dobimo armirani beton, ki se v gradbeni\xc5\xa1tvu veliko uporablja, saj armatura prevzame natezne napetosti._NEWLINE_Prvo vrsto betona so uporabljali \xc5\xbee stari Rimljani, iz njega so na primer zgradili Panteon.\n_START_SECTION_\nMarka betona\n_START_PARAGRAPH_\nTrdnostni razred betona je tla\xc4\x8dna vrednost betona po 28 dneh izra\xc5\xbeena v N/mm\xc2\xb2. Trdnostni razred ugotavljajo s preizkusom vzor\xc4\x8dnih valjev in kock standardnih velikosti, ki jih strejo 28 dni po izdelavi in ugotovijo dejansko trdnost. Tla\xc4\x8dna trdnost betona s starostjo nara\xc5\xa1\xc4\x8da (tudi po 28 dneh, pa tudi \xc5\xa1e ve\xc4\x8d kot po 20 letih), saj hidratizacija cementa \xc5\xa1e zmeraj poteka. Dokazovanje trdnostnega razreda je obvezno za vsak objekt, oziroma za vsak konstrukcijski element._NEWLINE_Poznamo naslednje marke betona (MB): MB 10, MB 15, MB 20, MB 25, MB 30, MB 35 in MB 45_NEWLINE_Ker so v uporabi \xc5\xbee evropski standardi Eurocode, se je izraz MB zamenjal za trdnosti razred. Trdnosti razredi (npr.): C30/37 C40/50 (prva \xc5\xa1tevilka je vrednost tla\xc4\x8dnega testa narejenega na vzorcu valjaste oblike, druga pa na kocki velikosti 15x15x15cm)'